recursal/SuperWikiNEXT-32B huggingface dataset:
הברונית **אלה ואן הימסטרה** (בהולנדית: **Ella van Heemstra**;‏ 12 ביוני 1900 – 26 באוגוסט 1984) הייתה אריסטוקרטית ובת אצולה הולנדית. אימה של השחקנית הבריטית אודרי הפבורן.

ביוגרפיה
--------

ואן הימסטרה נולדה בכפר בחלדרלנד כאחת מחמש בנות למשפחת אצולה, אביה הברון ארנוד ואן המסטרה שימש כראש עיריית ארנוד ואן המסטרה ולאחר מכן שימש כמושל סורינאם כמושבה של הולנד, אמה הייתה נכדתו של המשפטן דירק ואן הוגנדורפ.

היא נישאה לקווארלס ואן אופורד ב-1920 ונולדו לה שני בנים, ב-1925 התגרשה, ב-1926 נישאה לבריטי ג'וזף ויקטור אנתוני רוסטון, מנישואים אלה נולדה בתה, השחקנית אודרי הפבורן, ב-1939 התגרשה בשנית.

ב-1957 הופיעה בסרט פנים מצחיקות בו שיחקה בתה.

בתחילת שנות השישים גרה בלוס אנג'לס עם חברה, המחזאי לאונרד גרשה, לאחר מכן גרה בסן פרנסיסקו שם התנדבה עבור חיילים שחזרו מווייטנאם, היא הייתה מקורבת למספר אישים בתעשיית הבידור וביניהם ג'ורג' קיוקור, אחרי כן גרה עם בתה בקנטון וו בשווייץ.

ב-1971 קיבלה את אות מסדר ג'ון הקדוש.

קישורים חיצוניים
----------------

* אלה ואן הימסטרה (באנגלית)
* משפחתה של אודרי הפבורן (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NTA: 421363215
* VIAF: 1003154923690763780003
* WorldCat: viaf-1003154923690763780003

 |
איורים של ברודאייקר סיטי
**ברודאייקר** (העיר המרחבית) היא תוכנית רעיונית של האדריכל פרנק לויד רייט לעיר פרברית אשר פותחה על ידיו במשך כל החייו. התוכנית הוצגה לראשונה בספרו ה'עיר הנעלמת' מ 1932. מספר שנים מאוחר יותר הציג מודל פיזי אשר מגבה את הרעיון. מקור השם בתרגום מאנגלית הוא הלחם בסיסים של המילה broad ושל המילה acre.
בתי המגורים ששולבו בתוכנית זו היו לרוב 'בתי הערבה' אותם תכנן במשך שנים.

התוכנית
-------

התוכנית הייתה אנטיתיזה לערים קיימות והציגה את המודל החדש לעיר הפרברית על פי חזונו של פרנק לויד רייט. התוכנית הייתה הצהרה תכנונית סוציו-פוליטית על פי הסכמה בה כל משפחה בארצות הברית מקבלת 4 דונם מאדמות המדינה ועליהם היא מקימה תא משפחתי. התוכנית התבססה על מערכת תנועה בעזרת מכוניות כאשר הולכי הרגל הולכים רק בתוך השטח של 4 הדונם.

קישורים חיצוניים
----------------

ויקישיתוף מדיה וקבצים בנושא **ברודאייקר סיטי** בוויקישיתוף
* העיר הנעלמת
* חזון הדצנטרליזציה של העיר - Broadacre City - Frank Lloyd Wright

| מדעי העיר והאזור |
| --- |
| תכנון ערים ואזורים • אדריכלות נוף • אדריכלות נוף עירונית | עיצוב עירוני |
| תחומי מחקר | עירוניות |
| רעיונות מחקריים | עיר גנים • העיר הקורנת • ברודאייקר סיטי • תוכנית השלבים |
| תנועות בזרם התכנון העירוני | עירוניות חדשה • עירוניות ישנה |
| ראו גם פורטל אדריכלות |
**אלה ויינמניפוליה** (שם מדעי: ***Pistacia weinmanniifolia***, בכתב סיני: **清香木**, בפין-יין: **Qīng Xiāng Mù**), היא מין צמח השייך לסוג אלה. זהו שיח עד עץ קטן ירוק-עד שגובהו 2–8 מטרים, הגדל ברפובליקה העממית של סין.

תיאור
-----

אלה ויינמניפוליה היא שיח עד עץ קטן ירוק-עד שגובהו 2–8 מטרים.

פטוטרת העלים מכוסה פלומה זעירה. הטרף הוא עלה המורכב מ-8–18 עלעלים נוגדים. ציר העלה מחורץ, אפור ומכוסה בפלומה זעירה. פטוטרת העלעלים קצרה, והטרף שלהם מלבני מוארך. אורכו 1.3–3.5 סנטימטרים, ורוחבו 0.8–1.5 סנטימטרים, לעיתים רחוקות גדול יותר. בעל מרקם דמוי עור, מכוסה פלומה זעירה בשני הצדדים לאורך העורק האמצעי. בסיס העלעל דמוי יתד עד מעט מעוגל, וקצה העלעל מעוגל. שולי העלעלים ישרים.

הפרחים ישיבים, גונם אדום-סגול. בפרחים הזכריים יש 5–7 אבקנים, הזיר קצר. בפרחים הנקביים השחלות כדוריות, קוטרן 0.7 מילימטרים, והן נטולות פלומה. הפרי הוא בית גלעין, קוטרו 5–6 מילימטרים.

עונת הפריחה היא בחודשים מרץ-מאי והפירות מבשילים ביוני-אוגוסט.

תפוצה
-----

הצמח גדל ביערות הררים על אבן גיר בגובה בין 500 ל-2,700 מטרים מעל גובה פני הים במחוזות סין העממית דרום-מערב גואנגשי, דרום-מערב גוויג'ואו, דרום-מערב סצ'ואן דרום-מערב טיבט ויונאן, ויש מעט אוכלוסיות קטנות בווייטנאם ובמיאנמר. ארגון ה-IUCN לא קבע את מידת הסיכון למין, אבל מעריך כי האוכלוסייה הולכת ומצטמצמת.

שימושים
-------

תרכובות ארומטיות המופקות מהעלים משמשות לייצור קטורת ונרות. הן השרף והן העלים משמשי למטרות רפואיות מסורתיות לטיפול בדיזנטריה, דלקת המעיים, שפעת, דימומים ממושכים, כאבי ראש וסרטן ריאות. העץ קרוב גנטית לפיסטוק ולכן יש לו פוטנציאל לשמש כתורם גנים לשיפור יבולים. מחקר שהתפרסם ב-2019 מצא שתמצית המופקת משורשי העץ יכולה להקל על דלקות בריאות שמקורן בעישון.

קישורים חיצוניים
----------------

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* TPL
* GBIF
* IPNI
* Tropicos
 |

הערות שוליים
------------

1. ↑  אלה ויינמניפוליה באתר הרשימה האדומה של IUCN
2. ↑  השם העברי הוא תעתיק השם המדעי
3. 1 2 3 4  Pistacia weinmanniifolia, Flora of china Vol. 11 Page 345
4. 1 2 3  Pistacia weinmanniifolia מאתר IUCN
5. ↑  Pistacia weinmannifolia ameliorates cigarette smoke and lipopolysaccharide-induced pulmonary inflammation by inhibiting interleukin-8 production and NF-κB activation
כלבי שיבה אינו בשלג
שיבה אינו לבן
**שיבה אִינו** (ביפנית: 柴犬) הוא גזע כלבים ממשפחת כלבי שפיץ ואשר מקורו ביפן. זהו כלב קטן וזריז אשר מותאם היטב לציד ולתוואי שטח הררי. ביפן שימש השיבה אינו לציד בעלי חיים קטנים כגון ציפורים וארנבות. כלב זה דומה בחזותו אך קטן יותר מגזע האקיטה. זהו אחד מגזעי הכלבים העתיקים ביותר הקיימים היום.

מבנה כללי
---------

גופו של גזע זה חזק ומוצק. אפם שחור, אוזניהם משולשות קצרות וקטנות, עיניים מלוכסנות, זנב שעיר ומעוגל. פרוותו של ה"שיבה אִינו" צפופה ובעלת שלושה סוגי פרווה. וצבעה: ג'ינג'י, שומשום (שיער לבן וקצוות שחורים), שחור-חום-לבן. לבן בחלק הגוף התחתון.

היסטוריה של הגזע
----------------

עצמות כלבים, הדומים לשיבה המודרני, נתגלו ביפן בחפירות ארכאולוגיות מ-1500 לפנה"ס. הכלבים נקברו עם בעליהם, עובדה המעידה כי שימשו כבני לוויה, וציורים עתיקים מהאלף השלישי לפנה"ס מלמדים שגם שימשו את האדם לציד ולשמירה. פרוש השם "אינו" הוא כלב ביפנית. לשם "שיבה" 2 פרושים: קטן או עץ יפני קטן ומכאן הקשר בין שמו ליעודו – השיבה נהג להתרוצץ בינות העצים הקטנים והשיחים בציד אחר ציפורים.

כשיפן פתחה שעריה לעולם בשנת 1858, כלבים רבים חדרו אליה מהמערב, והתערבבו עם כלבי השיבה-אינו המקוריים. לצורך הצלת הגזע, שכמעט נכחד, הוקמה אגודה לשימור וטיפוח הגזע, שקבעה ב-1934 את תקן הגזע הראשון. בשנים הראשונות רק 5 כלבים מהגזע הותרו לגידול. בעקבות מלחמת העולם השנייה כמעט ונכחד הגזע בשנית, ושוב נמצאו חמישה כלבים להצלת הגזע. בשנת 1937 הוכרז הגזע כנכס לאומי ביפן.[דרוש מקור]

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **שיבה אינו** |

* אתר כלבי שיבה אינו (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007536430205171
* LCCN: sh85121392
* NDL: 01152916
* NKC: ph1037526

 |
ד"ר **אלברט גרין** (בהונגרית: **Grün Albert**; בורשאויפאלו, 26 בדצמבר 1906 – דכאו, 15 במרץ 1945) היה רב הונגרי ופילולוג של שפות שמיות שניספה בשואה.

חייו
----

### ביוגרפיה

אלברט גרין נולד כבנם של לאזאר גרין ושל גיזלה כ"ץ. אביו היה סנדלר אורתופדי שהפך לעצמאי בברהובה בשנת 1908. המשפחה גרה שם עד 1913 ואז עברה לשארושפטק. אביו היה חייל במלחמת העולם הראשונה.

### לימודים

בשנת 1921 הפך אלברט גרין לתלמיד בבית המדרש לרבנים בבודפשט. למרות גילו הצעיר, הצטיין בכישוריו הבולטים כדרשן וכנואם ולעיתים קרובות התבקש לנאום נאומים שונים. בין השנים 1927 לבין 1931 למד גם בפקולטה למדעי הרוח של אוניברסיטת פאזמאני פטר המלכותית בבודפשט (כיום אוניברסיטת אטווש לוראנד), במגמת פילולוגיה של שפות שמיות. הוא כתב את עבודת הדוקטורט שלו על פרשנות לחלק מספר איוב, שנמצא בגניזת קהיר והגיע לבודפשט. החלק נעלם אחרי מלחמת העולם השנייה, ולכן תוכנו ידוע רק מעבודת דוקטורט זו.

### פעילותו הרבנית

גרין קיבל סמיכה לרבנות בשנת 1934 ומאוחר יותר באותה שנה נבחר לרב הראשי של ארצ'י - דונאויווארוש (אז היה שמו דונהפנטלה) במרכז פעילותו הגדול היו 12 יישובים, 190 משפחות יהודיות וכ-600 נפשות. לאזור השתייכו גם קהילות יהודיות נוספות גדולות כמו אדוני, ארד וראצאלמש.

> *"הוא ריכז באופן קבוע חוזרים לתושבי הפזורות הקטנות יותר, בין היתר לקראת החגים.* [.. . ] *הוא ראה בטיפול רוחני משימה חשובה, היה הרבה בדרכים, ביקר משפחות, כך שבמהלך כהונתו כרב גדל מספר היהודים שביקרו בבית הכנסת דרך קבע.* *הוא התמקד בילדים.* *הוא ייחס לחינוך הדתי יהודי חשיבות גדולה.* *הוא הרכיב מקהלת בית כנסת מתלמידי בית הספר וארגן ערבי תרבות בחורף."*
> 
> 

### בתקופת השואה

בתחילת יוני 1944 הרב אלברט גרין והאוכלוסייה היהודית של ארצ'י הועברו לבית החרושת ללבנים סאבו בסקשפהרוואר. משם הוא גורש לאושוויץ ב-14 ביוני. הוא נשלח משם תחילה למחנה העבודה אכטרדינגן (Echterdingen), אחר כך לבוכנוולד ולבסוף למחנה הריכוז דכאו. הוא נפטר שם ב-15 במרץ 1945. היה בן 38 במותו.

### משפחתו

בשנת 1934 התחתן הרב גרין עם מריה שווייצר (1911-1944). בת אחת נולדה להם, ליווה גיזלה (לילי) גרין (1935-1944) כולם ניספו בשואה.

עבודותיו
--------

* אלברט גרין (1931): אחד משברי הפרשנויות של ספר איוב מהאוסף הגנוז של ספריית קאופמן שבבעלות האקדמיה ההונגרית למדעים. בודפשט: דפוס גווירץ.
* Grün Albert (1931): The Story of Bible Translations. Budapest: Gewürcz Press.

הערות שוליים
------------

1. ↑  "Kommentár Jób 36:5-38:1-hez".
2. ↑  "Fejér megyei életrajzi lexikon".
3. ↑  "Albert Grün 43055 - Holocaust Survivors and Victims Database".
4. ↑  Echterdingen at JVL
5. ↑  "Albert Grün - 86202 - Individual Files (male) - Concentration Camp Buchenwald".
6. ↑  "Albert Grün 79271U - Holocaust Survivors and Victims Database".
7. ↑  "Házasságkötésük bejegyezve a Budapest VIII. kerületi polgári anyakönyvben 905/1934. szám alatt".

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007262135005171

 |
**קטסיאס** מקנידוס (אנ') (ביוונית: Κτησίας) היה רופא והיסטוריון יווני, אשר שירת בחצרו של ארתחששתא השני (מופיע במקרא כאַרְתַּחְשַׁסְתְּא) מלך פרס בין השנים 404 - 397 לפנה"ס.

פעילותו הספרותית
----------------

הוא כתב ספר בן 23 כרכים אשר נקרא "פרסיקה" (Persica). חלק הארי של ספרו הוא על פרס (חלק אחר מוקדש לאשור). ספרו אבד במהלך הדורות, אך חלקים ממנו צוטטו אצל סופרים מאוחרים יותר (למשל דיודורוס ופלוטרכוס). כמו כן נותר תמצות שנעשה על ידי פוטיוס הבישוף של קונסטנטינופול במאה התשיעית לספירה.

בחיבור שכותרתו "אינדיקה" תיעד קטסיאס את השקפתם של הפרסים על הודו. הספר שרד רק בפרגמנטים ובדיווחים על הספר על ידי סופרים מאוחרים יותר.

### אמינות כתביו

דיודורוס ציטט את קטסיאס, אשר טען כי הוא השתמש ברשומות מבית המלוכה. אולם הגם ששירת בחצר המלך, ספק אם הייתה לו גישה לארכיונים רשמיים (מדובר בנוכרי גמור). על כן נראה כי מקורות המידע העיקריים שלו הם שיחות בעל פה, ובעיקר שיחות שולחן ורכילות חצר. 
אמינותו לוקה בחסר, וחלק מהעובדות המצוינות בכתביו סותרות מידע המגיע ממקורות אחרים. למשל, לדבריו מגביזוס (אנ') נשא את בתו של חשיארש הראשון (הלא הוא קסרקסס) **טרם** הפלישה ליוון. אולם בפועל הם התחתנו אחריה.

גם פלוטרכוס, אשר נעזר בקטסיאס ביד רחבה בספרו "חיי אישים", בפרק הנוגע לארתחששתא השני, הדגיש את אי האמינות של קטסיאס: "אף על פי שסיפורו סר תכופות מדרך האמת ופנה אל הבדיה וההזיה", או "אך ברי הוא שקטסיאס שיקר". כנגד חסרונות אלו עומד היתרון שהוא לעיתים המקור היחיד לתיאור אירוע זה או אחר.

לקריאה נוספת
------------

* א"ד מומיליאנו, "היסטוריוגרפיה פרסית, היסטוריוגרפיה יוונית והיסטוריוגרפיה יהודית", בתוך: ד' אשרי (עורך), **לא לשם שעשוע בלבד - היסטוריוגרפיה יוונית**. ירושלים, מוסד ביאליק, 2005. עמ' 29-48.
* פלוטארכוס, **חיי אישים - אנשי יוון ורומי**. תרגם מן המקור היווני והוסיף הערות א' א' הלוי. ירושלים, מוסד ביאליק, תשל"ג.

* Brown T.S. "Suggestion for Vita of Ctesias of Cnidos". *Historia* 27\1 (1987) pp. 1–19.
* Briant P. *From Cyrus to Alexander – A History of the Persian Empire*. Winona Lake, 2002.

קישורים חיצוניים
----------------

* קטסיאס, באתר אנציקלופדיה בריטניקה (באנגלית)
* קטסיאס, דף שער בספרייה הלאומית

הערות שוליים
------------

1. ↑  פלוטרכוס, חיי אישים: ארתחשסתא, ו'; שם, י"ג.

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007260095405171
* BIBSYS: 90586294
* BNC: 000937117
* BNE: XX4771244
* BnF: cb120075297 (data)
* CiNii: DA06806924
* GND: 119379295
* ICCU: TO0V056315
* ISNI: 0000 0001 2144 2009
* LCCN: n82006134
* LNB: 000049100
* NDL: 001317697
* NKC: ola2005262658
* NLP: A12275475
* NTA: 069899657
* RERO: 02-A003146303
* SELIBR: 182574
* SUDOC: 028189876
* VcBA: 495/40558
* VIAF: 192092583
* WorldCat: lccn-n82006134

 |
**תומאס גורדון רני** CB DSO MBE (באנגלית: **Thomas Gordon Rennie**;‏ 3 בינואר 1900 – 24 במרץ 1945) היה קצין בצבא הבריטי שפיקד על כוחות במלחמת העולם השנייה ונהרג בפעולה לקראת סוף המלחמה במרץ 1945.

ביוגרפיה
--------

רני נולד בעיר פוג'ואו שבסין ב-3 בינואר 1900, והתחנך בבית הספר לורטו ובמכללה הצבאית המלכותית בסנדהרסט. הוא הוסמך כקצין ברגימנט המשמר השחור (חטיבת ההיילנדים המלכותית) ב-16 ביולי 1919, ובשנים 1933–1934 הוא למד במכללה לפיקוד ומטה, קימברלי. במלחמת העולם השנייה הוא נטל חלק במהלך המערכה על צרפת, נלקח בשבי בסן-ולרי-אן-קאס במהלך השלבים האחרונים של המערכה על צרפת ועל ארצות השפלה ביוני 1940, אך נמלט תשעה ימים מאוחר יותר. הוא התמנה למפקד הגדוד ה-5, רגימנט המשמר השחור (חטיבת ההיילנדים המלכותית) בשנת 1942, והוביל את הגדוד בקרב אל-עלמיין השני באוקטובר 1942, ולאחר מכן מונה למפקד חטיבת הרגלים ה-154 והוביל אותה במהלך פלישת בעלות הברית לסיציליה ביולי 1943.

תומאס רני בודק מפה עם קצינים אחרים במפקדת הדיוויזיה במהלך תרגיל, 1 במאי 1944.
בדצמבר 1943 התמנה למפקד הדיוויזיה ה-3, עמה נטל חלק בפלישה לנורמנדי ביוני 1944. לאחר מכן התמנה למפקד הדיוויזיה ה-51 (היילנד), אולם במרץ 1945, לאחר שחצה את הריין, נהרג מירי מרגמה.

הוא קבור בבית העלמין של יער רייכסוולד.

קישורים חיצוניים
----------------

ויקישיתוף מדיה וקבצים בנושא **טום רני** בוויקישיתוף
* טום רני, באתר "Find a Grave" (באנגלית)

הערות שוליים
------------

1. ↑  "Casualty Details: Rennie, Tom Gordon". www.cwgc.org: Commonwealth War Graves Commission. נבדק ב-11 באוקטובר 2011. `{{cite web}}`:  (עזרה)

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb17796022z (data)
* CWGC: 2041395
* ISNI: 0000 0004 7474 2218
* VIAF: 15155707091422412073
* WorldCat (עם VIAF): 15155707091422412073

 |
**אלברט הנרי מונסל** (אנגלית: **Albert Henry Munsell**;‏ 6 בינואר 1858 - 28 ביוני 1918) היה צייר, מורה לאמנות וממציא מדד מונסל להגדרת גוני צבעים.

חייו
----

 ערך מורחב – **מדד מונסל**  

מונסל, יליד בוסטון, מסצ'וסטס, שלימד קומפוזיציית צבעים בבית הספר לאומנות במסצ'וסטס (שם גם למד), מצא כי אין שיטה מדויקת להגדרת הצבעים. הוא החליט כי עליו ליצור שיטה מדעית ומדויקת, שבאמצעותה ניתן יהיה להגדיר כל צבע וגוון בצורה ברורה. לשם כך השתמש מונסל במספר המצאות טכנולוגיות: הראשונה שבהם הייתה הפוטומטר, מכשיר המודד את רמת הבהירות בגוף כלשהו. באמצעות הפוטומטר דירג מונסל את רמת הבהירות בכל צבע. מכשיר נוסף היה גרסה מותאמת של המצאתו של ג'יימס קלרק מקסוול "גלגל צבעים" (מקסוול השתמש בהמצאה זו כדי להוכיח - בין השאר - כי לבן הוא ערבוב של ירוק, אדום וכחול), באמצעותה מדד את מידת הרוויה שבצבע.

ב-1917 הקים מונסל חברת צבעים, שלאחר מותו נוהלה על ידי בנו, אלכסנדר הקטור. כיום החברה בבעלות חברת X-Rite.

קישורים חיצוניים
----------------

ויקישיתוף מדיה וקבצים בנושא **אלברט הנרי מונסל** בוויקישיתוף
* כתבי אלברט הנרי מונסל בפרויקט גוטנברג (באנגלית)

הערות שוליים
------------

1. ↑  אודות פרופ' מונסל, באתר מעבדת מדע הצבעים של המכון הטכנולוגי של רוצ'סטר

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007462115305171
* GND: 1053268254
* ISNI: 0000 0000 8208 8958
* LCCN: n86114139
* NDL: 01174605
* NLK: KAC199619638
* NTA: 133168026
* RKD: 88341
* SNAC: w66w98k0
* SUDOC: 243212623
* Trove: 1014420
* VIAF: 26089627
* WorldCat: lccn-n86114139

 |
**ההתכחשות** **של** **פטרוס** היא אירוע המוזכר בכל ארבע הבשורות. לפי ספרי הבשורה ישו צפה מראש שפטרוס יתכחש להיכרותו עמו לאחר שייעצר. לפי הבשורה על-פי מתי פרק כ"ו, במהלך הסעודה האחרונה ישו חזה כי "אתם כולכם תכשלו בי הלילה" פטרוס ענה לו: "גם כי-יכשלו בך כולם אני לא אכשל לעולם". ישו ענה "אומר אני לך כי בלילה הזה בטרם יקרא התרנגול תכחש בי שלש פעמים". פטרוס לא האמין שדבר כזה ייתכן וענה "גם אם עלי למות אתך לא אכחש בך". 

ההתכחשות **הראשונה** הייתה כאשר "ופטרוס ישב מחוץ לבית בחצר ותגש אליו שפחה אחת לאמר גם-אתה היית עם-ישוע הגלילי, ויכחש בפני כולם לאמר לא ידעתי מה-את אמרת"

הפעם **השנייה** "ויעבר אל-פתח השער ותרא אותו אחרת ותאמר לאנשים אשר-שם גם-זה היה עם-ישוע הנוצרי, ויוסף לכחש וישבע לאמר לא ידעתי את-האיש"

בפעם **השלישית** האנשים שלידו זיהו בחיתוך דיבורו כי מוצאו מהגליל ושאלו אותו האם הוא מכיר את ישו. פטרוס עמד להתכחש שוב להכרות עם ישו על מנת שלא ייעצר גם הוא, אולם אז קרא התרנגול, פטרוס נזכר בדבריו של ישו, "ויצא החוצה וימרר בבכי." (מתי כ"ו)

כנסיית פטרוס אין גליקנטו
בבשורה לפי לוקס זה מתואר כך:

> 
> "ויתפּשׂוּ אותו ויוליכוהו ויביאוהו בית הכוהן הגדול ופטרוֹס הולך אחריו מרחוק. ויהי כי ביערוּ אש בתוך החצר וישׁבוּ יחדיו וישׁב גם פּטרוֹס בתוכם. ותראהוּ שׁפחה אחת יושב נגד האוּר ותבּט בו ותאמר: 'גם זה היה עִמו'. ויכחש בו ויאמר: 'אשה, לא ידעתיו'. ועוד מעט ויראהוּ איש אחר ויאמר: 'גם אתה מהם', ויאמר פּטרוֹס: 'בן אדם, לא מהם אנוכי'. ואחרי עבור כשעה אחת טען איש אחר לאמור: 'אמנם גם זה היה עִמו כי גלילי גם הוא'. ויאמר פּטרוֹס: 'בן אדם, לא ידעתי מה אתה אומר', ועודנו מדבר והתרנגול קרא. וייפן האדון ויבּט אל פּטרוֹס, ויזכור פּטרוֹס את דבר האדון אשר דיבר אליו לאמור: 'בטרם יקרא התרנגול תכחש בי שלוש פעמים'. ויצא פּטרוֹס החוצה וימרר בבכי."
> 
> 
> 
> — הבשורה על-פי לוקס, פרק כ"ב, 54-62, תרגום דעליטש
> 

סיפור זה בנוסח דומה נמצא גם בספר "הבשורה על-פי מרקוס" בפרק י"ד 29-31, "הבשורה על-פי יוחנן" פרק י"ח 15-18 ו-25-27 ו"הבשורה על-פי מתי" מתי בפרק כ"ו 33-35. זאת הסיבה לכך שסמלו של פטרוס הוא תרנגול הבית.

בירושלים קיימת כנסיית פטרוס אין גליקנטו, המנציחה את סיפור מעצרו של ישו וההתכחשות של פטרוס.

קישורים חיצוניים
----------------

ויקישיתוף מדיה וקבצים בנושא **ההתכחשות של פטרוס** בוויקישיתוף

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007283749305171
* BnF: cb119707514 (data)
* LCCN: sh91003862

 |
**קטעי סרטים (Rotten tomatoes)** (באנגלית: **Rotten Tomatoes Movieclips**) – היא חברה הממוקמת בוונציה (שכונה בלוס אנג'לס) המעלה ברשת החברתית וידאו של קטעי סרטים וקדימונים כדי לקדם גילוי של סרטים (החברה מעלה קטעים קצרים מסרטים כדי "להראות גילוי" ומימון בשותפות עם גוגל ו-"Rotten Tomatoes") מחברות סרטים הוליוודים כגון: מטרו גולדווין מאייר, סרטי יוניברסל, סרטי פרמאונט, האחים וורנר, סרטי קאסל רוק, ניו ליין סינמה, סרטי סוני, סרטי סוני הנפשה, ליונסגייט ודרימוורקס.. נכון ל-2023 היו יותר מ-59 מיליארד צפיות ב-38 אלף הסרטונים.

היסטוריה
--------

הלוגו השני של "Fandango Movieclips"
**קטעי סרטים** הוא מסד נתונים אינטרנטי המאפשר לחפש למעלה מ-12,000 קטעי סרטים, חברת הווידאו נוסדה בשנת 2009. מטרת החברה הייתה לקדם גילוי של סרטים. בשותפות עם גוגל ומימון, בהובלת MK Capital, **קטעי סרטים** העלה למעלה מ-20,000 קליפים ב-2011 ליוטיוב מסרטים שנבחרו על ידי צוות של "אוצרות תוכן". ב-2014, **קטעי סרטים** נרכשה על ידי Fandango ושמה שונה ל-"Fandango Movieclips" (פנדנגו קטעי סרטים). בקיץ 2022 **פנדנגו קטעי סרטים** עשתה מותג חדש לשם ושינתה את השם ל-"Rotten Tomatoes Movieclips" - (קטעי סרטים מאת Rotten Tomatoes), היא באותה בעלות של "Fandango" אך שינתה את שם כדי "לבסס עוד יותר את שימוש הקטעים והמימון של הערוץ" - עבור קטעי סרטים וקדימונים באמצעות ההכרה הקשורה לאתר.

הקליפים הנצפים ביותר
--------------------

הטבלה הבאה מפרטת את 3 הסרטונים הנצפים ביותר.

| סרטים | שם הקליפ | צפיות | תאריך העלאה לרשת החברתית "יוטיוב" |
| --- | --- | --- | --- |
| צמרמורת (2015) | איש זאב במעבר 2 | 519,000,000 | 2 בדצמבר 2016 |
| לשיר (2016) | Shake It Off (שיר של טיילור סוויפט) | 484,000,000 | 24 במרץ 2017 |
| השכן ממול (2015) | תן/תני לי לאהוב אותך | 451,000,000 | 15 ביולי 2016 |

קישורים חיצוניים
----------------

* 

* אתר האינטרנט הרשמי של קטעי סרטים (באנגלית)
* "קטעי סרטים", באתר ביקורות הסרטים Rotten Tomatoes (באנגלית)
* מופעים של https://play.google.com/store/apps/details?id=com.malukyan.movieclips*.* במנוע החיפוש גוגל

הערות שוליים
------------

1. ↑  Lauren A.E. Schuker, Site Brings Movies to Social Media
2. ↑  Anthony Ha, Fandango Confirms That It Has Acquired Movieclips From Zefr, techcrunch
3. 1 2  By The Deadline Team, MovieClips Makes Deal With YouTube, dead line
4. ↑  Rotten Tomatoes Teams With Movieclips On Expanded YouTube Entertainment Network
5. ↑  movie clips, Goosebumps (6/10) Movie CLIP - Werewolf On Aisle 2 (2015) HD, יוטיוב
6. ↑  Sing (2016) - Shake It Off Scene (6/10) | Movieclips
7. ↑  השכן ממול
**פכיקרוקוטה** המכונה **צבוע ענק קצר-פנים** (שם מדעי: ***Pachycrocuta***), הוא סוג של טורף נכחד ממשפחת הצבועיים שהיה ככל הנראה הצבוע הגדול ביותר שחי מעולם. מאובניו הופיעו לפני כשלושה מיליוני שנים, בתקופת הפליוקן, והוא נכחד בפליסטוקן התיכון, לפני כ-400,000 שנים.

צבוע גדול זה הגיע לגובה 90–100 סנטימטר בכתפיו ושקל מעל 110 קילוגרם - קצת יותר מלביאה, דבר אשר הפך אותו לטורף-על באזורי חיותו. הגדול שבמיני הסוג הוא *Pachycrocuta* *brevirostris*. שרירי הלסת של הצבוע היו חזקים מאוד ונועדו לרסק עצמות. הגולגולת שלו הייתה דחוסה יחסית, מה שהעניק לו את שמו.

המאובנים שלו נמצאו ברחבי אירואסיה ובדרום ומזרח אפריקה, במרבית המקרים השרידים כוללים לא יותר מגולגולת, אך כמה חפירות כמו בג'ואוקואודיין שבסין הכילו מעט יותר.

היונק היה טורף גדול אשר צד טרף, חיפש נבלות או חטף טרף לאחרים במרחבי הערבות והסוואנות. אם היה צייד היה שונה מהצבוע הנקוד והיה כבד יותר מכדי לרוץ ולהתיש את הטרף, כך שאולי צד ממארב או הסתמך על טורפים אחרים כמו השנחרבים. על עצמות הומו ארקטוס התגלו סימני נשיכה של צבוע ענק, מה שמרמז שהוא ניזון לעיתים גם משרידי אדם.

קישורים חיצוניים
----------------

ויקישיתוף מדיה וקבצים בנושא **פכיקרוקוטה** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* GBIF
 |
**רעידת האדמה באשגבאט** התרחשה בלילה שבין ה-5 ל-6 באוקטובר 1948 בשעה 02:17 לפנות בוקר, שעון מקומי, והייתה רעידת האדמה החזקה ביותר בתולדות טורקמניסטן. עוצמתה הייתה בדרגה 7.3 בסולם מגניטודה לפי מומנט והיא גרמה לעשרות אלפי הרוגים והרס העיר. בהתאם להערכות שונות מספר הרוגים ייתכן והגיע לכ-100 אלף, בשנת 2010 נשיא טורקמניסטן ציין 175 אלף הרוגים. החל משנת 1995 יום 6 באוקטובר הוכרז כיום זיכרון לאומי.

רעידת אדמה התרחשה בעומק של 10-12 ק"מ וכללה 2 זעזועים חזקים בהפרש של 5-8 שניות. הזעזוע הראשון היה בדרגה 8 לפי סולם ריכטר בכיוון דרום-צפון, התזוזה השנייה שהייתה חזקה אף יותר הייתה מכיוון מדרום-מזרח לצפון-מערב. לקראת הבוקר הייתה תזוזה נוספת בדרגה 7-8 לפי סולם ריכטר ובהמשך במשך ארבעה ימים היו רעידות משנה.

במהלך האירוע הקשר עם העיר נותק והידיעה הועברה באמצעות קשרים צבאיים. לקראת הערב הגיעו לאזור משלחות חילוץ ראשונות ובהמשך צוותים רפואיים. אמצעי התקשרות הסובייטיות כמעט ולא דיווחו על האירוע. לאזור הובאו כוחות צבא שטיפלו בחידוש תשתיות בעיר, הסדרת הסדר הציבורי וחיפוש הניצולים בין ההריסות. תחילה דווח על כמה אלפי הרוגים. לאחר התפרקות ברית המועצות דווח היקף הרוגים של כ-100 אלף תושבים (כ-10% מכלל אוכלוסיית הרפובליקה באותה עת) וייתכן שאף יותר. העיר למעשה נהרסה ונבנתה מחדש.

קישורים חיצוניים
----------------

* תיאור מפורט של האירוע ועשרת הימים הראשונים אחריו (אורכב 02.04.2015 בארכיון Wayback Machine)
**זמרת הארץ** היה כתב עת עברי שיצא לאור ביאשי שברומניה, בעריכתו של הרב מתתיהו שמחה רבנר והיווה במה ושופר עבור המשכילים של יהדות רומניה.

כתב העת נועד להיות רבעון ואף, אם ישגשג, להפוך לירחון, אולם בפועל, בגלל בעיות מימון והפצה, הופיעו רק שני קבצים, הראשון, בן 64 עמודים, בשנת 1872 והשני, בן 60 עמודים, בשנת 1877. 

במאמר, המופיע כהקדמה בחוברת הראשונה, פירט רבנר את מניעיו להוצאת כתב העת:

1. להרחיב את העניין בשפה העברית בנשמות החיים בארץ הזאת (רומניה), כמקובל בארצות הנאורות.
2. להציע לקוראים משהו, ממה שטוב בארץ (זמרת הארץ), מעט מדע, מילים מתוקות כמו דבש, יצירות ביכורים של אנשים טובים, מלומדי הדור המעדיפים את הקרבה שבין אמונה ובין מדע.

רבנר התכוון להגיע ל"אוהבי ומכירי התורה וחוכמתה... לניזונים מפירות עץ החיים יחד עם פירות עץ הדעת". את הכנותיו התחיל רבנר כבר ב-1871, כשפרסם קול קורא בכתב העת עברי אנכי ופנה במכתבים למשכילים שונים ברחבי רומניה וגליציה וביקש את השתתפותם בכתב העת שעמד לצאת. הייתה היענות של משכילים מיאשי ומערים רומניות אחרות וגם כמה משכילים מחוץ לרומניה, בעיקר מגליציה ומהאימפריה הרוסית.

בגיליון הראשון, כשליש ממנו כולל יצירות של רבנר עצמו, שירים פילוסופיים ודידקטיים, חלקם דנים ביחס שבין אמונה ובין מדע, שירים לזכרם של משכילים שהיו מיודדים איתו, ציונים ספרותיים, פרשנויות בלשניות לפסוקים מהתנ"ך ומהתלמוד, תרגומים של ביוגרפיות של אישים יהודים וסיפורים. בין יתר משתתפי הכרך הראשון נמנים מרדכי סטרליסקר והלל כהנא, שתי הצלעות הנוספות של "שלישיית הסופרים המשכילים". סטרליסקר פרסם שיר המוקדש למשה מנדלסון. הלל שלח גם מכתב בו התנצל על כך שלא שלח מאמר מובטח המפרשן את הקשר בין Spania ובין המושג התלמודי "אספמיא", אך הבטיח לשלוח מאמר זה לגיליון הבא של כתב העת. הסופר העברי דוד וכסלר (David Wechsler) מיאשי פרסם את החלק הראשון של פואמה משלו (החלק השני פורסם בכרך השני). הפובליציסט בנימין שוורצפלד פרסם מכתב בו הביע את דעתו על חשיבות הפצת התזות של ההשכלה בקרב יהדות רומניה. שוורצפלד פרסם בכרך זה גם תרגום של "תולדות דייגו ד'אגילר" מאת לודוויג אוגוסט פרנקל.

ההיסטוריון לוסיאן-זאב הרשקוביץ' מציין שלכתב העת זמרת הארץ הייתה השפעה חשובה על התפתחות תנועת ההשכלה ברומניה, למרות שהופיעו רק שני כרכים.

לקריאה נוספת
------------

* Lucian-Zeev Herşcovici, Matityahu Simcha Rabener şi revista Zimrath Haaretz: O pagină din istoria mişcării de Haskala din România în **Istorie şi Memorie Evreiască(הקישור אינו פעיל)**, Anca Ciuciu, Camelia Crăciun (Eds.). Bucureşti: Hasefer, 2011. מסת"ב 978-973-630-228-2. pp. 59-70.

הערות שוליים
------------

1. ↑  מתתיהו שמחה רבנר, "זמרת הארץ" מס' 1, 1872, עמוד 3
**זנב סנונית מדברי** (שם מדעי: *Papilio saharae*) הוא פרפר ממשפחת הצבעוניים. תחום תפוצתו באזורים מדבריים ממדבר סהרה ועד לערב הסעודית. בישראל הוא נפוץ בדרום הנגב.

שמו המדעי (*Papilio saharae*) נובע מתפוצתו במדבר סהרה ושמו העברי – מתפוצתו המדברית.

מאפיינים
--------

מין זה דומה מאוד לזנב סנונית נאה ויש המחשיבים אותו כתת-מין של זנב סנונית נאה. הוא מקים שלושה דורות בשנה מאפריל ועד ספטמבר לאחר מכן הגולם נכנס לדיאפאוזה חורפית עד לתחילת האביב.
ההבדל העיקרי בין הבוגרים הוא שצידי הכנף הקדמית ישרה או קמורה בז.ס. מדברי וקעורה בז.ס. נאה. ההבדלים המשמעותיים נמצאים רק בשלב הזחל: הרקע של זחל ז.ס. מדברי הוא קרם ולא ירוק, למרות זאת הוא כהה יותר מכיוון שהוא מוכתם בכתמים שחורים רבים ובצידי גופו רצף של פס כתום.
הנקבה מטילה ביצים צהובות על קזוח, שומר ומיני סוככיים נוספים. לקראת הבקיעה, צבע הביצה הופך לשחור.
הזחל הבוקע מהביצה צבעו שחור ועליו פס רוחב מרכזי לבן, לאורך גופו ישנן בליטות שעירות והוא מזכיר בצבעו ובצורתו את הפרשת הציפור. לאחר מספר נשלים, הזחל מקבל את צבעו הסופי. בהגיע הזחל לגודל של כ- 40 מ"מ הוא מתגלם על שיח הפונדקאי או בקרבתו.
הגולם בצבע חום אפרפר וגודלו 25 מ"מ. תקופת הגולם כעשרה ימים. הגלמים של הדור האחרון עוברים דיאפאוזה חורפית עד לתחילת האביב הבא. חלק מהגלמים עוברים דיאפאוזה של מספר שנים.

קישורים חיצוניים
----------------

ויקישיתוף מדיה וקבצים בנושא **זנב סנונית מדברי** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* EOL
* NCBI
* GBIF
 |

* זנב סנונית מדברי באתר פרפרי ארץ ישראל.
* מחזור החיים של פרפר / פרפרי ארץ ישראל
מורדים מסתובבים ברחובות בונדוקו (צולם ב-13/5/2017)
ההתקוממות הצבאית בחוף השנהב היא מרי צבאי שהחל ב- 12 במאי 2017, והתבצע על ידי יחידות של צבא חוף השנהב, להן סכסוך כספי וחילוקי דעות, עם שלטונות חוף השנהב באשר למשכורות החיילים. ההתקוממות כללה חסימת רחובות בעזרת רכבים צבאיים, ויריות לכל עבר במספר ערים בחוף השנהב, בתוכן הבירה המסחרית אביג'אן.

רקע
---

בין השנים 2002–2011 שרר סכסוך אזרחי בחוף השנהב. סכסוך זה החל בהפיכה שלא צלחה, לאחריה חולקה המדינה, לשניים בחלק הצפוני המוסלמי, שלטו המורדים שלא קיבלו עליהם את שלטונו של הנשיא דאז, (לוראן גבאבו) ובדרום המדינה נמצא השלטון הרשמי של המדינה.

בנובמבר 2010 התקיימו במדינה בחירות, בהן ניצח אלאסן ואטארה, את הנשיא המכהן גבאגבו, אך האחרון סירב לפנות את כסאו. ואטארה זכה לתמיכת מיליציית המורדים המוסלמים ששלטו בצפון המדינה, ואילו גבאבו קיבל את תמיכת הדרום, בו מרוכזת עיקר הפעילות הכלכלית של רפובליקת חוף השנהב. במהרה הפך המשבר הפוליטי לסכסוך מזוין, בעל אופי אתני, שתבע את חייהם של 3,248 בני אדם. במהלך הקרבות, הבטיח ואטארה למורדים, סכומי כסף גבוהים בתמורה לתמיכתם בו. המלחמה הוכרעה בהתערבות צבאית של צרפת, ובעקבותיה עלה לשלטון הנשיא המכהן אלאסן ואטארה. מאז נמשכים בחוף השנהב חילוקי דעות עמוקים המקבלים ביטוי במיוחד בצבא המדינה המורכב מצבא המורדים, ומנאמניו של הנשיא הקודם גבאבו.

ב- 6 בינואר 2017, פרשו מן הצבא הרפובליקני, חיילים שהיו שייכים בעבר לצבא המורדים, ובאופן מאורגן פתחו ביריות מנשק קל במספר ערים במדינה. לטענתם, כספים אשר הובטחו להם על ידי אלאסן ואטארה, עם סיום המלחמה ב-2011, טרם שולמו עד היום. לדבריהם ל-8,400 חיילים, מגיעים סכומים של עד 17 מיליון CFA, כל אחד.

המהומות שכחו לאחר שבדיונים עם המתקוממים, הובטחו להם התשלומים, ואף נקבעו מועדי תשלום.

קישורים חיצוניים
----------------

ויקישיתוף מדיה וקבצים בנושא **ההתקוממות הצבאית נגד המשטר בחוף השנהב** בוויקישיתוף
* חוף השנהב: מבצע צבאי נרחב נגד חיילים מורדים, באתר nrg‏, 5 במאי 2017

הערות שוליים
------------

1. ↑  בחוף השנהב שתי ערי בירה, מסחרית (אביג'אן), ופוליטית (יאמוסוקרו)
|  |  |  |
| --- | --- | --- |
|  |  |  |
|  |  |  |
| סהרונים (באפור) |

בגאומטריה אוקלידית, **סהרון** הוא שטח החסום בין שתי קשתות מעגליות, אחת מבפנים למעגל והשניה מבחוץ. לעומת זאת, השטח החסום בין שתי קשתות מעגליות בתוך שני המעגלים קרוי **עדשה**. בשני המקרים, לשתי הקשתות מיתר משותף יחיד.

פורמלית, סהרון הוא משלים לעיגול כאשר שטחו איננו מוכל כולו בעיגול. כלומר, אם {\displaystyle A,B} עיגולים אזי {\displaystyle A\cap B} הוא עדשה ו-{\displaystyle A-(A\cap B)} הוא סהרון.

שטח הסהרון
----------

שטח הסהרון הנוצר על ידי עיגולים שרדיוסיהם הם *a* ו-*b* (כאשר *b>a*) והמרחק בין מרכזיהם הוא *c* הוא:

{\displaystyle A=2\Delta +a^{2}\sec ^{-1}\left({\frac {2ac}{b^{2}-a^{2}-c^{2}}}\right)-b^{2}\sec ^{-1}\left({\frac {2bc}{b^{2}+c^{2}-a^{2}}}\right),}
כאשר {\displaystyle {\text{sec}}^{-1}} הוא הפונקציה ההפוכה של הפונקציה הטריגונומטרית סקאנס וכאשר

{\displaystyle \Delta ={\frac {1}{4}}{\sqrt {(a+b+c)(-a+b+c)(a-b+c)(a+b-c)}}}
הוא שטח המשולש שצלעותיו הן *a, b* ו-*c*.

תרבוע הסהרון
------------

הסהרון של היפוקרטס
במאה ה-5 לפנה"ס, בנסיונותיו לפתור את אחת הבעיות הגאומטריות של ימי קדם – תרבוע העיגול, הראה המתמטיקאי והאסטרונום היווני היפוקרטס מכיוס כי הסהרון של היפוקרטס ועוד שני סהרונים מיוחדים ניתנים לתרבוע בסרגל ומחוגה. 

ב-1766 המתמטיקאי הפיני Daniel Wijnquist, בהתבססו על דניאל ברנולי, הציג חמישה הסהרונים הניתנים לתרבוע, בהשלימו את הרשימה של היפוקרטס מכיוס. ב-1771 לאונרד אוילר הציג גישה כללית לבעיה. ב-1933 וב-1947 הוכיחו ניקולאי צ'בוטריוב (אנ') ותלמידו אנטולי דורונדוב, באמצעות תורת גלואה, שחמישה סהרונים אלה הם היחידים הניתנים לתרבוע.

ראו גם
------

* וסיקה פיסקיס
* סאלינון

קישורים חיצוניים
----------------

* סהרון, באתר MathWorld (באנגלית)

* The Five Squarable Lunes, MathPages
* M. M. Postnikov, The Problem of Squarable Lunes, **The American Mathematical Monthly**, August-September 2000, Vol. 107, No. 7, pp. 645-651, in JSTOR

הערות שוליים
------------

1. 1 2  סהרון, באתר MathWorld (באנגלית)
**הרב שמואל היבנר** (ט"ו בכסלו תרנ"ב, 1891 - כ"א אב תשמ"ג, 1983) היה רב שפעל בברלין, בריסל וברוקלין. מחבר השו"ת נמוקי שמואל, מאכסניא של התורה, ועוד.

ביוגרפיה
--------

### באוקראינה

שמואל היבנר נולד בנדבורנה שבמערב אוקראינה (גליציה באותה העת) לאביו הרב יקותיאל זלמן חיים, ואימו קילא למשפחת טבק. הוא נקרא על שם סבו הרב שמואל מרגליות, שהיה אחיין של המאיר נתיבים. סבו, הרב משה טבק, היה חתנו של הרב דוד מאיר באבד, בנו של הרב יוסף באבד, בעל המנחת חינוך. הרב דוד מאיר היה רבה של סניאטין, ואחר כך של צפת.

בגיל 16 החל ללמוד בישיבת בראדשין (כיום במערב אוקראינה) אצל הרב פינחס הלוי הורוביץ, אחיו של הרב חיים אריה לייבוש הורוביץ, בעל שו"ת "חיי אריה". עם פרוץ מלחמת העולם הראשונה, ברח לווינה ולמד שם אצל הרב אברהם מנחם שיינברג, שנמלט מברודי לווינה בעקבות המלחמה. כעבור שנתיים גויס לצבא האוסטרי.

### בברלין

בשנת תרפ"א (1921) החל ללמוד בברלין בבית המדרש לרבנים בראשות הרב עזריאל הילדסהיימר, ולפרנסתו שימש כמורה פרטי לתלמוד. בשנת תרצ"ב (1932) צפה את עליית הנאצים לשלטון בגרמניה, וחזר לפולין. לאחר מכן היגר לווינה וישב בה עד סיפוחה של אוסטריה לגרמניה. בעת ה"קריסטל נאכט" נאסר והובל למשטרה, ושוחרר לאחר שהצהיר שבמלחמת העולם הראשונה שימש כחייל בצבא אוסטריה.

### בבריסל

באביב תרצ"ט (1939) הגיע לבריסל שבבלגיה, שם התיידד עם הרב מנחם מנדל קירשבוים.

בשנת תש"ב (1942) החלו הנאצים לשלוח יהודים מבלגיה לאושוויץ. הרב היבנר התחבא מפניהם וניצל. בעת שהתחבא בבריסל, פנה אליו נתנאל לפקוביץ', מראשי הקהילה המקומית, בהצעה שיתרגם את התלמוד לאידית, ומכך הייתה פרנסתו בתקופה זו. הוא תרגם שלוש מסכתות: ברכות, בבא מציעא וחלק מבבא קמא. לאחר שכמעט נתפס על ידי הגסטפו כשיצא לרחוב העיר, חדל מלצאת מבית המסתור עד תום המלחמה. לאחר סיום המלחמה הוסיף ותרגם את מסכת בבא בתרא, שבת והנותר מבבא קמא.

בהיותו בבריסל עסק גם בצרכי ציבור. לאחר הפוגרום בקילץ בשנת תש"ו (יולי 1946) היה חבר במשלחת שדרשה מהבישוף המקומי לגנות את הפוגרום.

### בברוקלין

בשנת תש"ז (1947) היגר לארצות הברית והתמנה לרב בית הכנסת "עין יעקב" של אנשי סקולה בברוקלין. בהיותו בברוקלין חיבר את שו"ת נימוקי שמואל. שם גם התיידד עם הרב משה לייטר.

לאחר מותו הוציא בנו חלק מכתבי היד שלא יצאו לאור בחייו, ובהם הספר "מאכסניא של התורה".

הרב היבנר נפטר בכ"א אב תשמ"ג (1983). הובא לקבורה בהר הזיתים בירושלים.

ספריו
-----

* בימי חייו הוציא הרב שמואל היבנר את שו"ת **נמוקי שמואל**, העוסק ב"שאלות ותשובות שהזמן הולידן", ואשר קיבל את הסכמותיהם של הרב משה פיינשטיין והרב שלמה זלמן אוירבך.
* לאחר מותו יצא הספר **מאכסניא של התורה** ובו חידושי תורה.

ספרים נוספים נותרו בכתבי יד.

הערות שוליים
------------

1. ↑  מאכסניא של תורה, "ראשי פרקי חייו", עמ' י"ג ואילך.

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007296851005171
* ISNI: 0000 0000 8004 0934
* LCCN: n80072575
* VIAF: 77613136
* WorldCat (עם VIAF): 77613136

 |

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"שמואל היבנר"**.
**יוליוס מאז'ק** (בצ'כית: **Julius Mařák**;‏ 29 במרץ 1832 – 8 באוקטובר 1899) היה צייר נוף ומעצב גרפי צ'כי.

ביוגרפיה
--------

אביו היה מבקר ורשם מקרקעין. את שיעורי הציור הראשונים שלו הוא קיבל עוד כשהיה בגימנסיה, אף שהתקשה להחליט בין קריירה אמנותית או מוזיקלית, כי כמה מבני המשפחה היו זמרים ומוזיקאים. ב-1852- 1853, הוא למד באקדמיה לאמנויות יפות, פראג, אצל מקס האוסהופר, ולאחר מכן למד באקדמיה לאמנויות יפות, מינכן, שם מדריכיו היו לאופולד רוטמן ואדוארד שליך. 

מ-1855- 1858, הוא נדד ברחבי בוהמיה, חיפש השראה, לבסוף התיישב בווינה. כשהיה שם, הוא למד תחריט, ונתן שיעורי ציור וכן סיפק איורים למספר מגזינים מקומיים. באותה תקופה השפעות אסכולת ברביזון החלו להופיע ביצירתו, אף על פי שמעולם לא היה בצרפת. מאוחר יותר ערך סיור בבלקן ובטירול.

הוא חזר לפראג בשנת 1887 כאשר יוזף הלבקה הציע לו משרת פרופסור לציור נוף באקדמיה. בין תלמידיו היו אוטאקר לבדה, אנטונין סלוויצ'ק, פרנטישק קוואן ואלואיס קלבודה, שהקימו את מה שנודע כבית הספר לנוף מאז'אק.

בשנת 1893, הוא חלה במחלה קשה ונאלץ להסתמך על עזרת תלמידיו כדי להשלים את העבודות שלו.

בין ההזמנות העיקריות שלו היו עיטורים לתיאטרון הלאומי החדש בפראג וציורים עבור גרם המדרגות של המוזיאון הלאומי. הוא גם יצר קבוצת ציורים, עבור הוצאת גופיל וקייזר, המתארים את ארבע העונות. הם הפכו לסדרה של תחריטים פופולריים על ידי אדוארד ווילמן (1820–1877) מקרלסרוהה.

גלריה
-----

* שירת הבוקרשירת הבוקר
* ביערביער
* סלעיםסלעים
* בשולי היערבשולי היער

קישורים חיצוניים
----------------

ויקישיתוף מדיה וקבצים בנושא **יוליוס מאז'ק** בוויקישיתוף

הערות שוליים
------------

1. ↑  Naděžda Blažíčková-Horová: Julius Mařák a jeho žáci (Julius Mařák and His Pupils), Národní galerie (exhibition catalog), Prague, 1999

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb149123014 (data)
* DSI: 8660
* GND: 121859746
* ISNI: 0000 0000 8413 8832
* LCCN: nr00019542
* NKC: jk01080423
* RKD: 52443
* SUDOC: 05953334X
* ULAN: 500087091
* VIAF: 117203851
* WorldCat: lccn-nr00019542

 |
בית מדרש **רְעוּתָּא** (מארמית: רצון) הוא ישיבה ציונית דתית השוכנת במושב כרמל בדרום הר חברון, בראשות הרב נתן אופנר. לומדים בה כ-40 תלמידים ואברכים.

רקע
---

הכנסת ספר תורה בבית המדרש
הישיבה הוקמה בשנת תש"ס בידי בוגרי מכינה קדם-צבאית יתיר. מקימי הישיבה חקקו את המשפט "לדבר ולחשוב אך טוב על כל אחד מישראל באשר הוא" בכניסה לבית המדרש, אותו משתדלים לקיים באי הישיבה. בישיבה מושם דגש על לימוד תורה ועולם רוחני מעמיק ומתקיימים בישיבה לימודי אמונה נרחבים. שניים מסדרי הלימוד מוקדשים ללימוד גמרא בעיון ואחד ללימוד גמרא בבקיאות. 

הישיבה הוציאה 2 אלבומי מוזיקה: בה'תשע"א יצא לאור האלבום "צלילי תשובה" - שיעורים וניגונים; האלבום "רעותא דליבא" עם ניגונים שהלחין ראש הישיבה הרב נתן אופנר, ובשנת ה'תשע"ה את האלבום הכפול "פני שבת" - בחלק הראשון קבלת שבת ותפילת ערבית של שבת, ובחלק השני ניגוני סעודת ליל שבת. התלמידים שרו, ניגנו והפיקו את האלבום. 

בישיבה קיים מסלול הסדר. עם זאת, כל תלמיד מחליט באופן עצמאי על מסגרת גיוסו.

ב-15 בספטמבר 2022 אירע פיגוע ירי לעבר הישיבה, בו נפצע אחד התלמידים באורח בינוני ופונה לבית החולים סורוקה בבאר שבע.

צוות הישיבה
-----------

בראשות הישיבה עומד הרב נתן אופנר בוגר ישיבת מרכז הרב ותלמידם של הרב אברהם אלקנה שפירא, הרב שאול ישראלי, הרב צבי ישראל טאו, הרב מרדכי שטרנברג, הרבי מאמשינוב והרב עודד וולנסקי, הרב מגדיר את ארבעת האחרונים כרבותיו המובהקים.

בישיבה משמשים כרמי"ם: הרב מתן מרבש, הרב הלל אייזן והרב גיל סנדר.

קישורים חיצוניים
----------------

* אתר האינטרנט הרשמי של בית מדרש רעותא
* ישיבת רעותא, ברשת החברתית פייסבוק
* בית מדרש רעותא, ברשת החברתית פייסבוק
* סרטונים בערוץ של בית מדרש רעותא, באתר יוטיוב
* שמעון כהן, 'ככל שאוהבים תלמיד הוא נכון יותר להשקעה', באתר ערוץ 7, 29 באוגוסט 2010
* קוביס, תפילות וניגונים מבית מדרש רעותא: פני שבת, באתר ערוץ 7, 24 ביוני 2015
* רעותא - בית מדרש (כרמל), דף שער בספרייה הלאומית

הערות שוליים
------------

1. ↑  צלילי שמע באתר הספרייה הלאומית
2. ↑   פני שבת א' - ניגונים מבית מדרש רעותא, סרטון בערוץ "בית מדרש רעותא", באתר יוטיוב (אורך: 54:01)
3. ↑   פני שבת ב' - ניגונים מבית מדרש רעותא, סרטון בערוץ "בית מדרש רעותא", באתר יוטיוב (אורך: 01:08:51)
4. ↑  עדו בן פורת, פיגוע ירי לעבר ישיבת רעותא בכרמל: "פתאום התלמיד שם לב שהוא ספוג דם", באתר ערוץ 7
5. ↑

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007306807705171

 |
**חבר הרבנים דניו יורק** (באנגלית: **New York Board of Rabbis**) הוא ארגון המאגד רבנים אורתודוקסים, רפורמים, קונסרבטיבים ורקונסטרוקטיבים ממדינות ניו יורק, ניו ג'רזי וקונטיקט.

היסטוריה
--------

פרק זה לוקה בחסר. אנא תרמו לוויקיפדיה והשלימו אותו. 
ראשיתו של הארגון בשנת 1881, שהוקם תחת השם **מועצת הרבנים היהודים של ניו יורק** ("New York Board of Jewish Ministers"), על ידי גוסטב גוטהייל (אנ'), אדולף הייבש (אנ'), קאופמן קוהלר, פרדריק דה סולה מנדס והנרי פררה מנדס, שהגיעו מזרמים שונים של היהדות, בתקווה לפעול יחד לטיפוח החינוך היהודי ולקידום משותף של היהדות. חבר הרבנים דניו יורק אומץ רשמית כשם הארגון בשנת 1946.

בשנת 1948 מועצת רבני ניו יורק והליגה נגד השמצה ערכו מחאה נגד הסרט אוליבר טוויסט בו מוצגים סטריאוטיפים יהודיים שליליים, עקב המחאה הסרט לא אושרר עד 1951, אחר שנערכו שינויים בהצגת דמותו של פייגין אותה גילם אלק גינס.

הרב וונטוורת 'ארתור מתיו (1892–1973), מייסד "שומרי המצוות", קבוצה של יהודים שחורים, הגיש בקשה לחברות במועצת הרבנים דניו יורק, אך נדחה.

בשנת 2005 הוציאו מועצת רבני ניו יורק והליגה הקתולית (אנ') הודעה משותפת בו הם מגנים את תופעת ה'חנוכריסמס', ומכנים אותו "תהו ובהו רב תרבותי", וכי הוא מעליב את שתי הדתות כאחד.

פעילות
------

פרק זה לוקה בחסר. אנא תרמו לוויקיפדיה והשלימו אותו.

חברים בארגון
------------

פרק זה לוקה בחסר. אנא תרמו לוויקיפדיה והשלימו אותו. 
* עמנואל רקמן
* עמיאל הירש

קישורים חיצוניים
----------------

* אתר האינטרנט הרשמי של חבר הרבנים דניו יורק

* Guide to the New York Board of Rabbis Records, undated, 1881-2000 (1948-2000), Center for Jewish History (אנ')

הערות שוליים
------------

1. ↑  Eric J. Sundquist, Professor and Chair of the English Department Eric J. Sundquist, **Strangers in the Land: Blacks, Jews, Post-Holocaust America**, Harvard University Press, 2005, מסת"ב 978-0-674-01942-3. (באנגלית)
2. ↑  USATODAY.com - Have a merry little Chrismukkah, usatoday30.usatoday.com

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007300229605171
* ISNI: 0000 0000 8190 1708
* LCCN: n86020067
* VIAF: 121711831
* WorldCat: lccn-n86020067

 |
**המשלחת השוודית לאנטארקטיקה** (1901–1904) הייתה משלחת מדעית אל חצי האי האנטארקטי בפיקודם של אוטו נורדנשלד וקארל אנטון לרסן.

האי סנואו היל, ינואר 1999

רקע
---

אוטו נורדנשלד, גאולוג וגאוגרף שוודי, ארגן משלחת מדעית אל חצי האי האנטארקטי ועמד בראשה. הפיקוד נמסר לחוקר אנטארקטיקה מנוסה, קארל אנטון לרסן, שמילא את תפקיד רב החובל של האונייה אנטארקטיק. בעברו פיקד על משימת איתור לווייתנים בשנים 1893-1892. למסע יצאו גם שבעה מדענים נוספים ו-16 קצינים ומלחים. ב-16 באוקטובר 1901, הפליגה "אנטארקטיק" בפיקודו של קארל אנטון לרסן מנמל גטבורג ועליה משלחתו של נורדנשלד ליבשת אנטארקטיקה.

על אף סופה והתלאות הקשות שהתנסתה בהן, תוכר המשלחת כהצלחה מדעית, שאנשיה חקרו חלק גדול מן החוף המזרחי של ארץ גרהאם, לרבות כף הגעגועים, האי רוס, קבוצת איי ג'וינוויל וארכיפלג פאלמר. המשלחת, שגילתה והביאה עמה ממצאים גאולוגיים ודגימות של בעלי חיים ימיים, הקנתה לנורדנשלד תהילה רבת-שנים בארצו, אבל עלותה העצומה הותירה אותו שקוע בחוב כבד.

שני איים אנטארקטיים חשובים קשורים במשלחת זו. הראשון הוא סנואו היל, שם עשו אוטו נורדנשלד וחמישה מעמיתיו שני חורפים (האחד מתוכנן והשני כפוי, עקב טביעתה של אוניית החילוץ "אנטארקטיק"). האי השני הוא האי פולט, שם נתקע צוות ה"אנטארקטיק" מפברואר 1903 עד נובמבר 1903.

האי סנואו היל
-------------

בדרכו אל האי סנואו היל בשנת 1901, עבר נורדנשלד דרך בואנוס איירס, שם סיפקה לו ממשלת ארגנטינה צידה וסיוע אחר בתנאי, שיצרף לקבוצה החורפת שלו קצין צי ארגנטינאי צעיר, סגן חוסה סובראל. גם הצייר האמריקאי פרנק וילברט סטוקס הצטרף למשלחת ועשה שנתיים עם נורדנשלד באי סנואו היל. ב-1903 ארגנה ממשלת ארגנטינה שליחות הצלה עם הקורבטה "ארא אורוגוואי", שהחזירה בהצלחה את כל חברי משלחת נורדנשלד ששרדו בחיים.

האי פולט
--------

אחרי טביעת אונייתם, שנמחצה בקרח במרחק כ-40 ק"מ מן האי, הגיעו עשרים האנשים שהיו על ה"אנטארקטיק" אל האי בסירת הצלה ובנו שם מבנה אבן איתן, כפול-קירות, ששרידיו עודם נראים לעין גם היום. מלבד הצידה הזעומה שהביאו עמם מן האונייה, התקיימו האנשים על כאלף הפינגווינים שקטלו, כמו גם על ביציהם.

האי פולט 2004

לקריאה נוספת
------------

* *Antarctica*. Sydney: Reader's Digest, 1985, pp. 152–159.
* Child, Jack. *Antarctica and South American Geopolitics: Frozen Lebensraum*. New York: Praeger Publishers, 1988, pp. 69, 72.
* Lonely Planet, *Antarctica: a Lonely Planet Travel Survival Kit*, Oakland, CA: Lonely Planet Publications, 1996, p. 302.
* Stewart, Andrew, *Antarctica: An Encyclopedia*. London: McFarland and Co. 1990 (2 volumes).
* U.S. National Science Foundation, *Geographic Names of the Antarctic*, Fred G. Alberts, ed. Washington: NSF, 1980.
* Nordenskiöld, Otto *Antarctica: or, Two years amongst the ice of the South Pole* (Macmillan. 1905)

קישורים חיצוניים
----------------

ויקישיתוף מדיה וקבצים בנושא **המשלחת השוודית לאנטארקטיקה** בוויקישיתוף

* Antarctic Swedish Antarctic Expedition 1901 - 1904
* Nordenskjöld's Antarctic Expedition
* Map of the area explored by the expedition
* 2002 revisit the sites of the 1902 Expedition


|  |  |
| --- | --- |
| בקרת זהויות עריכת הנתון בוויקינתונים | 
* BIBSYS: 12035170
* BnF: cb158939845 (data)
* CiNii: DA16273964
* GND: 260478-4
* LCCN: n2006066527
* NLA: 36426218
* SNAC: w6sz2fd4
* SUDOC: 076330400
* VIAF: 158489853
* WorldCat: lccn-n2006066527

 |
**בַּרגַה** (בתעתיק מכתבי אל עמארנה**: בַּרגַ**) הייתה עיר-מדינה בתקופת אל-עמארנה במאה ה-14 לפנה"ס. העיר שכנה כנראה באזור דרומית מערבית לעיר חלב שבסוריה של היום. העיר מוזכרת במכתבי אל-עמארנה ובהסכם שלום שארגן מורשיליש השני מלך באימפריה החתית.

במכתבי אל-עמארנה ברגה מוזכרת במכתב א"ע 57. האזכור מתייחס ל"מלך ברגה". ממכתב זה נמצא רק שבר. הלוח עליו נכתב המכתב הוא באיכות ירודה קטוע מאוד, ומוזכרים בו בנוסף: אַכִּיזִי מושל קַטנַה, פּוּחוּר שהיה נציב מצרי שהיה עוין את ריבהדה מושל גבל, שוּמיִתִּי שהיה סוכן מצרי באלשיה וסוריה והיה מעורב בסחר שהתקיים בין מצרים לאלשיה והעיר תוּנִיפּ שהייתה עיר במרכז סוריה, מקומה המדויק של העיר לא זוהה. בשכנות לממלכת ברגה שכנו ערי מדינה נוספות המופיעות גם הן במכתבי אל-עמארנה כמו נוּעַ'שֶׂה (Nuhašše) ונִיִי (Niya ) ועוד.

אזכור של המונח "ארץ הברגה" מופיע בהסכם שערך מורשיליש השני שמלך בתחילת המאה ה-13 לפנה"ס בין טוּפּ-תֶשוּבּ (Tuppi-Teshub) שליט ממלכת אמורו ושליט כרכמיש (עיר חשובה ששכנה באזור גבול סוריה וטורקיה של היום). בהסכם יש התייחסות למלך של עיר מארץ ברגה.

הערות שוליים
------------

1. ↑  **למלך אדוני: מכתבי אל-עמראנה, כמד, תענך, ומכתבים נוספים מהמאה הארבע-עשרה לפסה"נ** (ספריית האנציקלופדיה המקראית, כ), תרגמה: ציפורה כוכבי-רייני, מוסד ביאליק, ירושלים; והוצאת הספרים של אוניברסיטת בן-גוריון בנגב, תשס"ה, עמ' 264

|  |  |
| --- | --- |
| פורטל ארכאולוגיה של המזרח הקרובפורטל ארכאולוגיה של המזרח הקרוב | ל**פורטל ארכאולוגיה של המזרח הקרוב** |
**אלכסיי גורנוסטאייב** (ברוסית: **Алексей Горностаев**; ‏  18 בפברואר 1808 - 18 בדצמבר 1862) היה אדריכל רוסי, בולט כחלוץ בתחייה הרוסית, בונה של מנזר וקתדרלה בסנט פטרסבורג, כנסיית סנט פטרסבורג וכן כנסייה בהלסינקי. מיוחסת לו הלידה מחדש של ארכיטקטורת גגות האוהלים המסורתית של הצפון הרוסי.

ביוגרפיה
--------

### חינוך

אלכסיי גורנוסטאייב היה בנו של מנהל מפעל היציקה באזור ניז'ני נובגורוד. הוא הצטרף לשירות המדינה כפקיד זוטר ב-1823 בעיר הולדתו ארדטוב, לאחר מכן עבר לסנט פטרסבורג ב-1826, פרש ב-1827 והתפרנס מציור לוחות פרסום ואיורים ומאוחר יותר עבור הוצאת ספרים, סווינין שמימנה את סיור הלימודים שלו ברוסיה. בשנת 1829, גורנוסטייב פנה לכיתתו של אלסנדרו ברולו באקדמיה האימפריאלית לאמנויות ושימש כשוליה בבניית תיאטרון מיכאילובסקי (1831). בשנים 1834–1838, הוא נסע על חשבונו באירופה, וקיבל את הקרדיטים הגבוהים ביותר עבור יצירות האמנות שלו בפומפיי. הוא חזר בשנת 1838, השנה שבה הכריז ניקולאי הראשון לאקדמיה כי "כדי לשמור על רוח האדריכלות הביזנטית העתיקה בעיצובי כנסיות, על האדריכלים לעקוב אחר הטיוטות של קונסטנטין תון". גורנוסטאייב קיבל רישיון אדריכל ממלכתי, חברות באקדמיה, והועסק כאדריכל משרד הפנים מאז 1843 ועד מותו. הקריירה המעשית שלו מחולקת בבירור לשתי תקופות.

### תקופה נאו-קלאסית (1838–1848)

עבודתו של גורנוסטאייב לפני 1848 פעלה לפי המסורת של הזמן ההוא, ושילבה את הדעיכה הנאו-קלאסית עם הטעם של המעמדות הגבוהים. אחד מלקוחותיו, M.V.Shishmaryov, ממן מאוחר יותר את השחזור של גורנוסטייב את מנזר טריניטי-סרגיוס.

### התחייה הרוסית (1848–1862)

חייו של גורנוסטאיב השתנו כאשר קיבל הזמנה מדמאסקין (1795–1881), הכומר ממנזר ולעם, לשפץ את המנזר למען הנזירים הרבים שבו. כפי שניסח זאת המבקר ולדימיר סטאסוב, "הוא כבר היה בן 45, פרופסור, מבוסס היטב בין העתקה וחיקוי פה אחד של סגנונות אירופיים, יוונים ורומיים קלאסיים, כשלפתע, בהשפעת אנשי דת משכילים קיבל תפנית חדה.

במקום ללכת בעקבות הקאנון הביזנטי בעל חמש הכיפות של תון, בחר גורנוסטאייב לבצע מחדש את גגות האוהלים של צפון רוסיה המסורתית. במקביל, כשהוא חש מגבלות של גישה צרה זו, הוא הגדיל אוהלים רוסיים עם קמרונות וקשתות רומנסקיות. המבצע שלו לשחזור את מנזר ולעם כלל כנסייה ומגורים, בניינים טכניים כמו להספקת מים, קפלות וכנסיות נוספות במתחם.

בשנת 1858 תכנן גורנוסטאייב את קתדרלת דורמיציון במחוז דונייצק באוקראינה, הפעם בצורת מגדל ביזנטי מסורתי. זמן קצר לפני מותו, הוא תכנן ובנה שיפורים למנזר טריניטי-סרגיוס בסטרלנה (ליד סנט פטרסבורג) - שערי כניסה, קפלה ושני בנייני מגורים. עבודתו האחרונה, קתדרלת אוספנסקי האורתודוקסית בהלסינקי, הושלמה לאחר מותו.

גלריה
-----

* 
* 
* 
* 
*

קישורים חיצוניים
----------------

ויקישיתוף מדיה וקבצים בנושא **אלכסיי גורנוסטאייב** בוויקישיתוף
* אלכסיי גורנוסטאייב, באתר "Find a Grave" (באנגלית)

הערות שוליים
------------

1. ↑  Левиаш, Т.Л. "Валаам. Путеводитель", Петрозаводск, Карелия, 1989
2. ↑  Стасов, В.В. "Двадцать пять лет нашего искусства. Наша архитектура", p.513
**הטרייר האירי** (באנגלית: **Irish Terrier**) הוא גזע של כלב הבית.

היסטוריה של הגזע
----------------

הטרייר האירי הוכלא באירלנד בסוף המאה ה-19. תקן הגזע נקבע לראשונה ב-1879 באנגליה ואומץ אחר כך בארצות הברית ובארצות אחרות (קיימים הבדלים קלים בין התקנים בארצות שונות). במלחמת העולם הראשונה זכה הגזע בעיטור לשבח, לאחר שסייע בהעברת ידיעות בין יחידות הצבא.

כלב מגזע טרייר אירי

מראה ומבנה כללי
---------------

הטרייר האירי מזכיר בהופעתו את האיירדייל טרייר הגדול ממנו, אך הוא קטן יותר ושונה בצבעו (האחיד). צבע הפרווה גם מבדיל אותו משנאוצרים. לטרייר האירי ראש מוארך וצר, ולסתותיו חזקות ושריריות. השפתיים, האף והעיניים הם שחורים. סימן ההיכר של הטרייר האירי הוא צבעו - חום או אדמדם. לעיתים ישנו כתם לבן על החזה. כמו שאר הטריירים זקוקה פרוותו לטיפוח על ידי מריטה מקצועית מספר פעמים בשנה. אם אין מורטים את הפרווה באופן יזום היא מאבדת מצבעה החום האופייני ונעשית בהירה, ותהיה נשירת שיער מרובה.

גובה הכתף הממוצע הוא 46 ס"מ. משקלו הרצוי של הכלב הזכר הוא כ-12 ק"ג, משקל הנקבה כ-11 ק"ג.

תוחלת החיים של טרייר אירי היא כ-12 שנים. זהו גזע בריא בדרך כלל ללא מחלות גנטיות.

יכולות ואופי
------------

במאה ה-19 היה ייעודו המקורי של הטרייר האירי סיוע בחוות - שמירה, תפיסת מכרסמים קטנים כגון נברנים וכדומה, והוא מתאים לכך עקב מהירותו הגבוהה, חוש הריח הרגיש שלו ועקשנותו. כיום מגדלים כלבים אלה גם באזורים עירוניים, אך משום שזהו גזע אנרגטי מאוד נדרשת לו פעילות רבה, ובשל אופיו העקשן, יש לאלף אותו.

הגזע בישראל
-----------

מספר הטריירים האיריים בישראל נמוך מאוד. ידוע על המלטה אחת בלבד ב-2001, בה הומלטו שמונה גורים. האב והאם הם אלופי ישראל.

גלריית תמונות
-------------

* טרייר איריטרייר אירי
* טרייר איריטרייר אירי
* בקפיצה מיומנתבקפיצה מיומנת
* טרייר אירי בשנת 1915טרייר אירי בשנת 1915
* טרייר איריטרייר אירי
* טרייר אירי צעירטרייר אירי צעיר

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **טרייר אירי** |

* Irish Terrier Ring
* תקן הגזע
* טרייר אירי, באתר אנציקלופדיה בריטניקה (באנגלית)

| גזעים של כלבי טרייר |
| --- |
| רשימה מלאה של גזעי כלבים |
|  | 
איירדיל טרייל, אמריקן פיטבול טרייר, בדלינגטון טרייר, בול טרייר, בוסטון טרייר, בורדר טרייר, ג'ק ראסל טרייר, גלן אוף ימאאל טרייר, דנדי דינמונט טרייר, וסט היילנד וייט טרייר, טרייר אוסטרלי, טרייר אירי, טרייר אנגלי זעיר, טרייר ברזילאי, טטרייר וולשי, טרייר חיטה רך-פרווה, טרייר טיבטי, טרייר יפני, טרייר סילקי אוסטרלי, טרייר צ'כי, טרייר רוסי שחור, יורקשייר טרייר, נורוויץ' טרייר, נורפוק טרייר, סטאשפורדשייר בול טרייר, סטאפורדשייר טרייר אמריקאי, סקושיט טרייר, סקי טרייר, פוקס טרייר, פרסון ראסל טרייר, קאירן טרייר, שיליהאם טרייר |  |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007560417405171
* LCCN: sh85068121

 |